Inwoners skop teen Noordwes-naamsverandering | Maroela Media
Inwoners van Noordwes is nie tevrede met die voorgestelde naamsverandering van dié provinsie nie.
Die radiostasie OFM het Vrydag ŉ meningspeiling onder sy luisteraars gedoen wat hul misnoeë oor die voorgestelde naamsverandering uitspreek het. Die luisteraars was dit eens dat die regering die geld wat dit gaan kos, op belangriker aangeleenthede kan spandeer. Klik hier om na ŉ insetsel te luister.
Maroela Media het Donderdag berig planne om Noordwes se naam te verander, het momentum gekry nadat Thandi Modise, die premier, gesê het die provinsie het ŉ naamsverandering nodig.
Modise het tydens ŉ toespraak in die provinsiale wetgewer gesê Noordwes moet nie langer net ŉ rigtingaanwyser op ŉ padkaart wees nie. ŉ Voorgestelde naam is ŉ “struggle”-leier soos Moses Kotane. Modise sê daar sal openbare verhore rakende die naamsverandering plaasvind.
Modise se aankondiging kom sowat drie maande ná Supra Mahumapelo, ANC-voorsitter in Noordwes, se aankondiging dat sy party oorweeg om die provinsie se naam te verander. Lees meer hier.
Hul bly maar lief vir geld mors!!! Wonder hoeveel gaan sy kry by die Moses se familie ??
Ek woder darem hoe het hulle op daai naam besluit aangesien die katane karakter al in 1928 die ANC verlaat het en hulle uitgekruit het as “swak en oneffektief” .Hy is in Rustenburg gebore en in Rusland begrawe .85 Jaar later is die ANC net soos hy hulle beskryf het …